PRIPJATY, 1986. ÁPRILIS 25. 12 ÓRÁVAL A ROBBANÁS ELŐTT
Úgy hallom, talán előléptetik Brjuhanovot.
Van ez a kis gondunk a biztonsági teszt kapcsán.
Ha az sikeresen lefut,
akkor úgy gondolom, valószínűsíthetők az előléptetések.
Még Moszkva sem lehetetlen.
Ha ő távozik, akkor persze én kerülök a helyére,
így szükség lesz valakire, aki átveszi a korábbi feladataimat.
Választhatnám Szitnyikovot.
Szeretném, ha rólam se feledkeznének meg.
Majd észben tartjuk.
Viktor Petrovics, a teszt előkészületei rendben zajlottak.
Gyatlov elvtárs az én utasításaim alapján dolgozik,
és a 4-es reaktor kibocsátását 1600 megawattra csökkentettük.
Ha ön engedélyezi, készen állunk tovább csökkenteni a teljesítményt...
Várnunk kell.
Van...
Azt akarja kérdezni, van-e valami gond, Nyikolaj?
Hát nem tudja leolvasni a kurva arcomról?
Három éve próbálom lefuttatni ezt a tesztet. Három éve!
Most hívott fel a diszpécser a kijevi teherelosztóból.
Azt mondja, nem csökkenthetjük a teljesítményt. Még tíz órán át nem.
A diszpécser? Hogy mer bármit is mondani?
Ez nem a diszpécser döntése, Gyatlov.
A hó végén járunk. Minden a termelékenységi kvótákról szól.
Mindenki túlórázik, a gyáraknak villanyra van szükségük.
Valaki fentről nyomást gyakorol. Nem mintha valaha is megtudnánk, hogy ki.
- Szóval, halasszuk el a tesztet? - Nem hinném, hogy el kéne.
Ha tíz órát kell várnunk, hát várunk.
Fél teljesítményen üzemelve? Nem lesz problémánk a stabilitással?
- Nem, én úgy gondolom... - Nem magát kérdeztem!
Biztonságos. Tartani fogjuk az 1600-at.
Hazamegyek, pihenek, este pedig visszajövök. Akkor folytatjuk.
Személyesen felügyelem majd a tesztet.
És végre lesz hajtva.
Nem fogok itt várakozni. Hívjon majd, ha lezajlott.
CSERNOBIL 5. RÉSZ
MOSZKVA 1987. MÁRCIUS
Hogy érzi magát?
Tegnap orvosnál járt. Hogy szolgál az egészsége?
Nem tudja?
Ez Bécsből érkezett. Tud németül?
Azt írja: "Végre egy szovjet tudós, aki kimondja az igazat!"
A hangnemet nyilván kikérem magamnak, de el kell ismerni,
hogy maga jó benyomást keltett a konferencián.
Mint kiderült, kimondottan jó ebben.
Miben? A hazudozásban?
Az államügyekben, Legaszov. Az államügyekben.
A Nyugat most megnyugodott,
hogy a csernobili eset oka abszolút működtetési hiba volt.
Végeredményben így is történt.
Ezért köszönet illeti magát, és meg is fogjuk hálálni.
"A Szovjetunió hőse".
A legmagasabb kitüntetésünk.
Még én sem rendelkezem vele.
"Előléptetés a Kurcsatov Intézet igazgatójává."
Nem vagyok rá méltó.
Ne szerénykedjen nekem, Valerij Alekszejevics.
És még egyik jutalom sem a magáé. Először jöjjön a tanúvallomása.
Csarkov elvtárs! Tisztában vagyok az állam iránti kötelességemmel,
de ön tett nekünk bizonyos ígéreteket.
Hogy a reaktorokat biztonságossá teszik. Hónapok teltek el,
ám nem történt változás, még megvitatás szintjén sem.
Először jöjjön a tárgyalás.
Ha azon túlleszünk, és meglesznek a bűnöseink is,
akkor meglesz a hősünk, ahogy az igazságunk is.
Ezt követően majd rendezzük a reaktorok kérdését.
- Vonattal jött? - Igen, vonattal.
Most beszéljünk Bécsről! Nem azért jöttem, hogy megdorgáljam.
Tudom, hogyan működik a világ. Attól függetlenül, amit Scserbina mond.
Akkor miért van itt?
Mert borzalmasan makacs vagyok, és maga ebben reménykedett.
Csarkov azt mondja, csak a tárgyalást követően rendezik le a rektorokat.
Maga hisz neki?
Az állam sosem fogja önszántából kijavíttatni a reaktorok hibáit,
mert a gond elismerésével azt is be kellene vallaniuk, hogy hazudtak.
Kényszerre lesz szükség.
A tárgyaláson az igazat fogja mondani.
- Meg fogja győzni a bíróságot. - A tárgyalás csak színjáték.
A bíróság már tudja, hogyan kell ítélkeznie.
Én nem róluk beszélek.
A Központi Bizottság meghívta...
a tudományos közösség több tagját is a tárgyalásra.
A kollégáinkat. A Kurcsatovból,
az Általános Gépipari és az Energiaügyi Minisztériumból.
Ott ülnek majd a teremben, minden egyes szavát hallva.
"Bíróságként", akikről csak mi tudjuk, hogy jelen vannak.
És amikor a robbanás pillanatához ér a tanúvallomása,
akkor fogják végre hallani a mi "bíráink" az igazságot.
- És mihez kezdenek vele? - Reformokat követelhetnek.
Nem csak az RBMK reaktorokban, hanem az egész iparágban.
Nélkülünk nem tudják üzemeltetni őket. Ha mi...
Tudja, mi történt Volkovval? Aki jelentette, hogy mire bukkant?
Most távolították el az Intézet éléről.
Menesztették, mivel a tudás bűnébe esett.
Maga szerint az ehhez a színjátékhoz általuk kiválasztott tudósok...
majd mozgolódni kezdenek miattam?
Csak mert hősiesen kiállok az állam ellen?
- Igen. - Miért?
Mert maga Valerij Legaszov, és ennek jelentősége van.
Szeretném azt hinni, hogy ha én beszélnék, már az is elég lenne.
De jól tudom, miként működik a világ.
Főbe lőnének engem, Komjuk.
Maga mondta, hogy derítsem ki, mi történt.
Több tucat emberrel beszéltem.
Minden egyes szavukat leírtam ezekbe a füzetekbe.
Ők azok, akik még életben vannak, ők pedig azok, akik már meghaltak.
Egymást mentve haltak meg.
Tüzet oltottak, gondozták a sebesülteket.
Nem tétováztak, nem inogtak meg. Megtették, amit meg kellett tenni.
Ahogy én is.
Önként mentem oda egy nyitott reaktorhoz,
úgyhogy már az életemet adtam ezért.
Ez nem elég?
Nem. Sajnálom, de ez nem elég.
CSERNOBIL VÁROSA 1987. JÚLIUS
A Szovjetunió Kommunista Pártjának Központi Bizottsága...
és a Szovjetunió Legfelsőbb Tanácsa Elnöksége...
úgy határozott, hogy a nép nevében igazságot szolgáltat,
egyetértésben a Párt általános céljával,
amely a 20., 21. és 22. kongresszusok leninista célkitűzésein alapul.
Ez volt, van és lesz a szovjet állam egyetlen megmásíthatatlan alapelve.
A leninista elvek konzekvensen és rendületlenül követendők,
mivel ezek a szovjet nép alapvető érdekeit képviselik,
egyben hitét és törekvéseit is, melyek alapján a Pártot és az államot vezetjük.
Ezennel a tárgyalást...
Milan Kadnyikov bíró elvtárs elnökletével megnyitom.
Vádlottak: Viktor Brjuhanov,
Anatolij Gyatlov, Nyikolaj Fomin.
A vád: a Szovjetunió büntetőtörvénykönyve...
2. cikkely 2. bekezdésének megszegése,
amely nukleáris katasztrófát eredményezett 1986. április 26-án.
Az Állam a tanúk padjára szólítja Komjuk elvtársnőt...
a Fehérorosz Atomenergetikai Intézettől,
Legaszov elvtársat a Kurcsatov Atomenergetikai Intézettől,
és Borisz Jevdokimovics Scserbina elvtársat...
a Minisztertanács elnökhelyettesét,
és az Energiaügyi Minisztérium vezetőjét.
A kezdet, ironikus módon, egy biztonsági teszt végrehajtása volt.
De miért is volt szükség egyáltalán erre a biztonsági tesztre?
A baleset megtörténtekor a 4-es reaktor már nem számított újnak.
Valójában 1983. december 20-án került beüzemelésre.
És 11 nappal később, az év utolsó napján,
az erőmű igazgatója, Viktor Brjuhanov aláírta e dokumentumot,
ezzel igazolva a reaktor építésének befejeztét.
Mivel az év vége előtt befejeződtek a munkálatok,
Brjuhanov elvtárs megkapta a Szocialista Munka Hőse kitüntetést,
Fomin elvtárs Bátor Munkás kitüntetést kapott,
Gyatlov elvtárs pedig a Vörös Zászló érdemrend birtokosa lett.
Azonban a munkát nem fejezték be.
Ez a dokumentum hazugság volt.
Az okirat aláírásához...
szükség lett volna minden biztonsági teszt sikeres elvégzésére is,
ennek ellenére egy még kimaradt.
Egy atomreaktor hőt termel a magban, itt.
Itt meg itt több szivattyú is...
állandó hűtővíz-forgalmat tart fenn a magban.
A mag hőjének hatására gőzzé válik a víz,
a gőz pedig meghajt egy turbinát, ennek eredménye az elektromosság.
De mi van akkor, ha egy erőmű nem üzemel?
Mi történik, ha megszakad a kapcsolat az erőmű és a hálózat között?
Áramkimaradás, berendezéshiba...
vagy ellenséges támadás következtében?
Ha nincs áram, a szivattyúk nem tudnak hűtővizet hajtani a magon keresztül.
És hűtővíz nélkül a mag túlhevül, a fűtőanyag pedig megolvad,
azaz nukleáris katasztrófa áll elő. A megoldás?
Ez a három tartalék dízelgenerátor.
Akkor tehát a probléma meg van oldva? Nincs.
Brjuhanov tudta, hogy a probléma egyáltalán nincs megoldva.
A tartalék generátoroknak kb. egy perc kell, hogy elérjék...
a szivattyúk meghajtásához szükséges fordulatszámot...
és megakadályozzák az olvadást.
De addigra már túl késő lenne.
Szóval elérkeztünk a biztonsági teszthez.
Az elmélet a következő volt: ha az erőmű áramellátása megszakad,
a forgó turbináknak időre van szükségük ahhoz, hogy leálljanak.
Mi lenne, ha a turbinák forgásából származó energiát...
visszavezetnénk a szivattyúkba?
Mi lenne, ha ez a leálló turbina tartaná működésben a szivattyúkat...
így hidalva át azt a 60 másodpercnyi időt,
ami a generátorok felpörgéséhez szükséges?
Van kérdés?
Nincs. Folytassa, kérem!
Hogy bebizonyítsák az elméletüket,
a reaktort kisteljesítményű üzemmódba állítják,
700 megawattnyi teljesítményre, egy áramkimaradást szimulálva.
Ekkor a turbinákat lekapcsolják, és ahogy azok lassan megállnak,
megmérik, hogy a szivattyúk meghajtásához...
elegendő energiát termelnek-e.
A tudományos alapfelvetés erős,
ám a teszt csupán annyit ér, amennyit az azt lebonyolítók.
Amikor ezt először kísérelték meg, kudarcot vallottak.
Amikor másodjára kísérelték meg, kudarcot vallottak.
Amikor harmadjára kísérelték meg, kudarcot vallottak.
A negyedik kísérlet pedig...
1986. április 26-án történt meg.
Komjuk elvtársnő!
Az aznap éjszaka eseményeinek megértéséhez...
tíz órával korábbra kell visszaugranunk,
április 25-ére, arra a napra, amikor el kívánták végezni a tesztet.
Délután 2-kor a reaktort feleakkora teljesítményre állították át,
a 3200 megawattos névleges szintről 1600 megawattra.
A reaktor stabil volt és készen állt,
hogy a teszthez szükséges szintre csökkentsék a teljesítményét,
700 megawattra.
De mielőtt folytathatták volna, érkezett egy telefonhívás.
A kijevi villamos teherelosztó nem engedélyezi...
a további teljesítménycsökkentést egészen éjfélig.
Tízórás halasztást kértek.
Ez volt az első kritikus pillanat.
A katasztrófához vezető út első lépése.
Egy szakértő vezetés ragaszkodott volna a teszt elhalasztásához.
Ez a három férfi engedélyezte, hogy folytassák.
Miért volt veszélyes ez a halasztás?
Mert két problémához vezetett. Az egyik tudományos természetű,
a másik nagyon is emberi tényező. Ezt fogom most elsőként részletezni.
Éjfélkor műszakváltás történik.
- Kodemcsuk! - Felejtsd el! Keress másik őrültet!
Toptunov! Nem akarsz motorbiciklit venni?
Toptunov? Ő még kisfiú. Több szőr nő az arcán, mint a golyóin.
Szőr? Az lenne az az ajka felett?
Leonyid Fjodorovics! Akimov kéreti a vezénylőterembe, amint lehet.
- Már itt is van? - Korán jött be.
Valami teszt miatt.
Látjátok? Kétségbeesett.
Szása!
Ismered a tesztet, amit el kellett volna végezniük?
Turbinaleállítás, amit már tavaly is próbáltak.
Nem sikerült végrehajtani a nappali műszak alatt, így átadták nekünk.
Nekünk? De mi azt sem tudjuk...
- Mi azt sem tudjuk, mi ez. - Semmi gond.
Lecsökkentjük a teljesítményt 700-ra, ott tartjuk,
a többi meg Stoljarcsuk és Kirscsenbaum dolga.
Gyatlov fogja ellenőrizni.
Olyasmit kell csinálnom, amit még sose, és Gyatlov végignézi?
Nyugi! Együtt megcsináljuk. Most nézem át az instrukciókat.
Ezeket a lépéseket végre kell hajtani vagy sem?
Halló, itt Akimov a 4-esből.
Nálam van a turbinaleállási teszt leírása, amit tavaly végrehajtottál.
Igen, szerepel benne, hogy mit is kell tenni,
viszont sok minden át van húzva. Mit kell tennem...
Ez biztos?
Rendben. Köszönöm.
Azt mondja, az áthúzott instrukciókat kell követni.
Akkor miért húzták át őket?
Megkaptuk az engedélyt a teszt elvégzésére.
1600, helyes.
Ugye, felesleges megkérdeznem, hogy tudják-e a feladatukat?
- Hát... - Igen. Abszolút.
- Stoljarcsuk? - Igen.
Kirscsenbaum?
Még nem néztem át. Csak most tudtuk meg, hogy...
Tessék, nézze át! Vagy csak tegye, amit mondok magának.
Az még magának is menni fog, akármekkora idióta.
Akkor kezdjük!
Le kell kapcsolni a turbinát, miközben még üzemel a reaktor?
- Ez nem helyes. - Fogja be, és tegye a dolgát!
Toptunov! Csökkentse a teljesítményt 700-ra!
Még sohasem csináltam ilyen alacsony teljesítményen.
Nyugi, itt vagyok veled!
Lecsökkentem a teljesítményt 700-ra.
Szeretném, ha most Jurij Gagarinra gondolnának.
Képzeljék el, hogy nem mondanak el neki semmit az űrbéli küldetéséről,
egészen addig, amíg ott nincs a kilövőállomáson.
Képzeljék el, hogy csak egy műszaki leírás van nála,
amit korábban még sosem látott, és amiben több instrukciót áthúztak.
Pontosan ez történt a 4-es reaktor irányítótermében.
Az éjszakai műszakot nem képezték ki a kísérletre.
Még csak nem is figyelmeztették őket, hogy tesztet hajtanak végre.
Leonyid Tuptonov, az operátor, aki aznap éjjel...
a reaktor szabályozásáért és stabilitásáért felelt,
mindössze 25 éves volt.
A munkában szerzett tapasztalata pedig csupán négy hónap volt.
Ez az emberi tényező, amit a halasztás okozott.
De a reaktor magjában, az atomok közti térben,
valami sokkal veszélyesebb keletkezik, egyfajta méreg.
Éjfél után 28 perccel járunk.
Legaszov elvtárs!
Örömmel látom itt néhány kollégámat...
a Kurcsatov Intézettől és az Energiaügyi Minisztériumtól.
De szükségtelen atomfizikusnak lenni ahhoz,
hogy megértsük, mi történt Csernobilban.
Mindössze ennyit kell tudniuk.
Alapvetően két dolog történik egy atomreaktorban.
A reaktivitás vagy növeli, vagy csökkenti a teljesítményt.
Ennyi. Az operátorok csupán fenntartják az egyensúlyt.
Az urán fűtőanyag.
Az uránatomok maghasadást követően összeütköznek,
a reaktivitás növekszik.
De ha nem egyensúlyozzuk ki a reaktivitást,
akkor a növekedés nem áll meg.
A bór szabályzórudak úgy csökkentik a reaktivitást,
mint fékek az autót.
Azonban egy harmadik tényezőt is számításba kell venni. A vizet.
A hűtővíz csökkenti a rendszer hőmérsékletét.
Ennek során gőz keletkezik, vagy ahogy mi hívjuk: üreg.
A Csernobilban is üzemelő, RBMK típusú reaktorokban...
van egy úgynevezett "pozitív üregtényező".
Mit is jelent ez?
Azt jelenti, hogy minél több gőz van jelen a rendszerben,
annál nagyobb a reaktivitás. Megnövekszik a hőmérséklet,
még több lesz a gőz, amitől...
Olyan ez, mint egy ördögi kör.
És az is volna, ha nem lenne ez...
És az is volna, ha nem lenne ez.
A negatív hőmérsékleti együttható.
Amikor a nukleáris fűtőanyag felhevül, a reakcióképesség csökken.
Vagyis az üzemanyag növeli a reaktivitást.
A szabályzórudak, illetve a víz pedig csökkentik.
A gőz szintén növeli, míg a hőmérséklet növekedése csökkenti.
Ez a láthatatlan tánc egész városokat lát el energiával...
füst vagy láng nélkül.
És ez gyönyörű is, amikor minden normálisan működik.
Az urán hasadása során energia szabadul fel,
és új elem keletkezik, a xenon.
A xenon csökkenti a reaktivitást.
Ez az a méreg, amelyről Komjuk elvtársnő is beszélt.
Amikor a reaktormag teljes teljesítményen üzemel,
elégeti a xenont, mielőtt az gondot okozhatna.
De a halasztás miatt...
a csernobili 4-es reaktor tíz órán át feleakkora teljesítményen üzemelt,
a xenon pedig nem égett el,
hanem felgyülemlett, és beszennyezte a magot.
Az egyensúly kezdett felbomlani.
Éjfél után 28 perccel...
elkezdték lelassítani a reaktort.
Ennek ellenére az kevesebb mint egy óra múlva felrobbant.
Ha nem értik, hogy képes egy alacsony teljesítményen tartott atomreaktor...
felrobbanni, akkor nem hibáztatom önöket.
Elvégre nem egy atomerőmű vezénylőtermében dolgoznak.
De mint kiderült, azok sem értették, akik ott dolgoztak.
Csak lassan! Csökkentsd!
- Rendben. Így tovább. - Már rég be kellett volna fejezni!
A csökkentésre előírt protokollt követjük.
Csak az időt húzzák!
Van vagy tíz másik ember az erőműben, akik már rég elvégezték volna.
Csak folytasd, jól csinálod.
Kirscsenbaum! Szóljon, ha az öregasszonyok végeztek.
Rendben, Gyatlov elvtárs.
Jó, most nagyon lassan csökkentsük le 700-ra!
Lassan!
Én nem mozdítottam egyetlen rudat sem.
- Mi ez? - Hozzá sem érek!
Mi mindent jól csináltunk. Azt hiszem, elmérgeződött a mag.
Ha azt hiszi, akkor semmit sem csinált jól,
és megfojtja a reaktoromat. Hozzák újra szintbe!
Talán ha kikapcsoljuk az automatikus térbeli szabályozást,
- úgy jobban szabályozható lesz. - Csinálja, gyerünk!
Térbeli szabályozást kikapcsolni, kézi szabályozás, Leonyid!
ATSZ kikapcsolva, kézi szabályozás aktiválva.
Mit művelt?
- Amit parancsolt. Átkapcsoltam... - Nézze meg!
Nem értem.
Kibaszott amatőrök, lefullasztották a reaktort!
- Hogy kapták meg ezt az állást? - Gyatlov elvtárs...
Megint azt szajkózná, hogy mindent jól csináltak? Maga dilettáns seggfej!
Elnézést kérek a nem kielégítő eredményért.
- Mit művel? - Teljesen le kell állítani.
Nem.
Egy xenonveremben ülhetünk. Le kell állítanunk, várni 24 órát...
Nem, még ma elvégezzük a tesztet. Növeljék a teljesítményt 700-ra!
- Nem növelhetjük! A szabályzat! - Ne papoljon nekem róla!
- Ha 80%-ról csökkentünk... - Nem, 50%-ról csökkentünk.
Úgy még rosszabb!
A szabályzatban nincs szó 50%-ról, nincs rá szabály!
Gyatlov elvtárs! Bocsásson meg, de semmi értelme annak, amit mond.
- Növelje a teljesítményt! - Nem.
Nem teszem meg, nem biztonságos!
Első a biztonság. Mindig.
Már 25 éve ezt mondom.
Azóta végzem ezt a munkát. Régebb óta, mint maga, Akimov?
- Igen. - Sokkal régebb óta?
Igen.
Hát maga? Még alig szakadt le az anyja csöcséről.
Szóval ha én azt mondom, hogy biztonságos, akkor az.
És ha nem értenek egyet, nem muszáj itt dolgozniuk.
Amúgy nem is fognak, de nemcsak itt, hanem Kurszkban és Ignalinában sem.
Sem Leningrádban, sem Novovoronyezsben. Sehol, soha többé.
Teszek róla. Szerintem tudják, hogy képes vagyok rá.
Növeljék a teljesítményt!
Szeretném, ha írásba foglalná a parancsot...
Növeljék a teljesítményt!
Akkor együtt.
Én ott sem voltam.
Tessék?
Bent sem voltam a teremben, amikor a teljesítményt növelték.
- Ha nem volt ott, akkor hol volt? - Legaszov elvtárs!
Maga tanú, nem az ügyész. Itt én teszek fel kérdéseket.
Ha nem tartózkodott a teremben, akkor hol volt?
A mosdóban.
Komjuk elvtársnő mindenkit kikérdezett,
aki a vezénylőteremben volt éjszaka. Mindannyian ugyanazt mondták.
"Tudtam, hogy Gyatlov parancsa helytelen,"
"de kirúgással fenyegetett, amennyiben nem teszem meg."
Ezt Leonyid Toptunov mondta,
egy nappal a halála előtt.
Nem, Gyatlov elvtárs, maga ott volt a teremben.
Maga parancsolta meg, hogy növeljék a teljesítményt. Ez tény.
A bíróság most harmincperces szünetet tart.
Tud bármit is erről a városról? Csernobilról?
Nem igazán. Nem.
Főként zsidók és lengyelek lakták.
A zsidókkal a pogromok során végeztek, a lengyeleket Sztálin űzte el,
majd jöttek a nácik, akik végeztek azokkal, akik még megmaradtak.
De a háborút követően mégis visszatértek ide az emberek.
Tudták, hogy vérben úszott a talaj a lábuk alatt,
de nem törődtek vele.
A zsidók, a lengyelek meghaltak, ők viszont éltek.
Senki sem feltételezi, hogy ilyesmi vele is megtörténhet.
Most pedig itt tartunk.
- Mennyi ideje van hátra? - Talán egy év.
Úgy nevezik: "a hosszú betegség".
Számomra nem tűnik túl hosszúnak.
Tudom, hogy maga megmondta, és hittem is magának.
De telt-múlt az idő, és azt hittem, velem nem fog megtörténni.
Elfecséreltem. Az egészet semmiért.
Semmiért?!
Emlékszik arra a reggelre, amikor először felhívtam?
Hogy milyen közönyös voltam? Nem hiszek el mindent, ami a Kremlből jön,
de amikor kijelentették, hogy az eltakarítás élére állítanak,
és azt mondták, nem komoly a helyzet, elhittem nekik.
Tudja, miért?
Mert magát helyezték az élére.
Én egy jelentéktelen ember vagyok, Valerij. Mindig is az voltam.
Azt reméltem, hogy egy nap számítani fogok, de nem így lett.
Csak épp olyanok mellett álltam, akik számítottak.
Vannak más, hozzám hasonló tudósok is.
Bármelyikük megtehette volna azt, amit én. De maga...
megszerzett mindent, amit kértünk, mindent, amire szükségünk volt...
Embereket, anyagokat, holdjárókat...
Ki más szerezte volna be ezeket?
Engem csak hallottak, de magára figyeltek is.
Minden miniszter és minden helyettes,
az egész engedelmes bolondokból álló bagázs.
Tévedésből az egyetlen jó embert küldték ide.
Az isten szerelmére, Borisz!
Maga számított itt leginkább.
Ez gyönyörű.
Legaszov elvtárs!
Éjfél után 38 perccel járunk.
A 4-es reaktor operátorai már majdnem leállították a reaktort,
rálépve arra az útra, amely egyenesen a katasztrófához vezetett.
Innen már nincs visszaút, de ekkor még nem tudják, hogy a kocka el van vetve.
Harminc megawattnál a xenon még mindig termelődik,
ugyanakkor nem ég el.
A reaktor belefullad a szennyeződésbe, és ami tovább ront a helyzeten,
az az, hogy a reaktor nem elég meleg a szükséges gőz létrehozásához.
Ilyen állapotnál a biztonságos energianövelés egyetlen módja az,
ha nagyon-nagyon lassan, 24 órán át teszik.
Azonban Gyatlov azt követeli, hogy azonnal tegyék meg.
Akimovnak és Toptunovnak egyetlen választása maradt.
Elkezdték kihúzni a szabályzórudakat.
Egyszerre több tucatot. Kihúzzák félig, majd kihúzzák háromnegyedig,
de a teljesítmény még ekkor sem változik.
Így hát teljesen kihúzzák őket.
A 4-es reaktorban 211 szabályzórúd volt.
Akimov és Toptunov 205-öt teljesen kihúzott.
Ne feledjék, a szabályzórudak olyanok, akár az autón a fék.
211 rúdból...
már csak hat maradt a reaktorban.
A fűtőanyag pedig már kihűlt. A negatív hőmérsékleti együttható...
már nem csökkenti a reaktivitást.
De a xenonmérgezettség még mindig olyan erős,
hogy csak 200 megawattra tudják emelni a teljesítményt.
A szabályzórudak mind ki vannak húzva.
a biztonsági rendszert kikapcsolták.
Már csak a víz és a xenon szabályozza a reaktor teljesítményét.
Hajnali egy óra. A tesztig már csak pár perc van hátra.
Sajnálom, ennél tovább nem bírunk menni.
200 megawatt. Szinte mindent kihúztunk.
- Ha ennyi van, hát ennyi van. - De a teszthez 700 szükséges.
Sztoljarcsuk, kapcsolja be a 4-es szivattyút!
- Ne, várj egy kicsit! - Sztoljarcsuk!
Már így sincs elég gőzünk. A turbina túl lassú ahhoz,
hogy a teszt érvényes adatokkal szolgáljon.
A több víztől csak még kevesebb lesz a...
Elég legyen! Tudom, mit csinálok. Sztoljarcsuk!
A 4-es főszivattyú csatlakoztatva. Figyelmeztetnünk kéne Kodemcsukot,
- hogy ugrálni fognak a csövek. - Őt felejtse el! Kirscsenbaum!
Túl alacsony a gőznyomás a szeparátordobban. Csak 5 bar.
Jó, segítsenek neki! Emeljék, amennyire csak lehet!
- Le kéne állnunk. - Kapcsolja már ki azt a vackot!
15 percük van.
15 perc. Akár 15 napjuk is lehetett volna.
A gond, amivel szembenéztek, megoldhatatlan volt.
A teljesítmény túl alacsony volt, a vízszint túl magas.
A teszt már kudarcot vallott, az eredmények használhatatlanok.
De Gyatlovot ez nem érdekelte,
csakis az, hogy jelenthesse a teszt elvégzését.
Hajnali 1 óra 22 perc. Kevesebb mint két perc van hátra.
Juvcsenko gépészmérnök az irodájában van.
Perevozcsenko részleg-műszakvezető pedig az üzemanyag-átrakó csarnokban,
magasan az ezertonnás acél reaktorfedlap felett.
Degtyarjenko és Kodemcsuk, a keringésért felelős operátorok...
a szivattyúteremben dolgoznak.
Egyiküknek sem szóltak a biztonsági tesztről.
Egyikük sem tudja, hogy mi fog bekövetkezni.
1 óra 22 perc 30 másodperc.
Toptunov a reaktor SKALA számítógéprendszerének...
összefoglalóját olvassa.
Mivel a szükséges szabályzórudak száma hiányos,
a számítógép azt javasolja, hogy állítsák le a reaktort.
Persze, hogy ezt javasolja. Nem tudja, hogy tesztet folytatunk.
Rendben, elvtársak. Még pár perc, és végeztünk.
- Kirscsenbaum, készen állnak? - Mi mindent jól csináltunk.
Oszcillográf bekapcsolva.
A 8-as fojtószelep bezárva.
A generátorrotor leállása megkezdődött.
1 óra 23 perc 4 másodperc.
Minden döntéssel tovább feszítették a reaktort, akár egy csúzlit,
jobban megfeszítve, mint azt bárki is tette valaha.
Megkezdődik a teszt. A szivattyúk leállítva, a csúzligumit elengedték.
A szivattyúk már nem pumpálják át a vizet a reaktoron.
Az urán fűtőanyagot most nem tartja kordában friss hűtés.
A szabályzórudak kiemelve.
Az egyensúly azonnal a másik irányba billen.
Kevesebb mint egy másodperc alatt megnő a reaktivitás.
A magban maradt víz azonnal gőzzé alakul át.
Létrejön egy üreg. Nincs friss víz, amely megtölthetné.
A gőz növeli a reaktivitást, ezzel megnő a hőmérséklet,
a növekvő gőz pedig tovább növeli a reaktivitást.
A hátramaradt xenon elég.
A teljesítmény megemelkedik.
Nincs már, ami megállíthatná.
1 óra 23 perc 35 másodperc.
Energiahullám! Szása!
Mit művelt?!
1 óra 23 perc 40 másodperc.
A világ összes atomreaktorának vezénylőtermében...
van egy gomb, amelynek egyetlen feladata van.
Egyfajta pánikgombként a reaktor azonnali leállítása.
A szovjet reaktorokban ennek a neve: AZ-5-ös gomb.
Az AZ-5-ös megnyomásával egyszerre minden szabályzórúd beesik a magba,
és azonnal megszakítja a reakciót.
De...
Mire vár, Legaszov? Mondja csak a hazugságait!
Gyatlov elvtárs, többször nem figyelmeztetem!
- Vagy mi lesz? - Az isten szerelmére, Gyatlov!
- Gyatlov elvtárs! Elég volt! - Azt mondta, nem volt mód...
elkerülni azt, ami bekövetkezett.
- Tud valamit. - Gyatlov elvtárs!
A nő is tud valamit!
Tudom, mi maga, Valerij Alekszejevics. Egy hazug!
Mára eleget hallottunk.
A vádlottak őrizetben maradnak. A bíróság...
Még nem fejeztem be. Még van bizonyítékom.
Erre semmi szükség. Véget ért a tanúvallomása. Bíró úr!
A bíróság szünetet tart. Holnap folytatjuk...
Hadd fejezze be!
Scserbina elvtárs!
Hadd fejezze be!
Gyatlov minden létező szabályt megszegett.
A pusztulás szélére sodorta a reaktort.
Amit tett, azért tette,
mert azt hitte, azonnal leállítható az AZ-5-össel.
Hogy egy gombbal leállítható a folyamat.
De az általa előidézett helyzetből már nem volt kiút.
A leállítórendszernek van egy végzetes hibája.
1 óra 23 perc 40 másodperckor Akimov megnyomja az AZ-5-öst.
A teljesen kihúzott szabályzórudak elkezdenek visszatolódni a reaktorba.
A rudak bórból készültek, ami csökkenti a reaktivitást.
Ám a hegyük nem. A hegyük grafitból készült,
ami viszont növeli a reaktivitást.
Miért?
Azért, amiért a reaktoraink körül...
nincsenek konténment épületek, mint ahogy Nyugaton vannak.
Azért, amiért a reaktorainkban...
nem használunk megfelelően dúsított uránt.
Azért, amiért mi vagyunk az egyetlen nemzet,
amely vízzel hűtött grafittal moderált reaktorokat épít,
amelynek pozitív üregtényezője van.
Mert így olcsóbb.
A rudaknak elsőként a magba érkező része grafitból van,
és amikor ezek beleértek, a mag reaktivitása az egekbe szökött.
A még megmaradt folyadék állapotú víz azonnal gőzzé vált,
amely tágulva fűtőanyagcsövek sorát repesztette szét.
Ezekben a csövekben a szabályzórudak nem tudtak tovább mozogni.
A grafithegyek ebben a helyzetükben rögzültek,
megakadályozhatatlan módon felgyorsítva a reakciót.
A csernobili 4-es reaktor ekkor már egy atombomba.
1 óra 23 perc 42 másodperc.
Perevozcsenko lenéz a reaktor feletti óriási acélfedlapra,
és a lehetetlennel szembesül.
A szabályzórúd és a fűtőanyagcső sapkái...
amelyek egyenként 3450 kg-ot nyomnak, fel-le ugrálnak.
A vezérlőterembe rohan figyelmeztetni őket,
de semmit sem tehet, hogy megállítsa azt, ami bekövetkezik.
1 óra 23 perc 44 másodperc.
Még több fűtőanyagcsövet robbant szét a gőz.
Nem tudjuk, milyen magasra nőtt a teljesítmény.
Csak az utolsó mérés ismert.
A 4-es reaktor, amelynek 3200 megawatt a tervezett üzemeltetési szintje,
33 000-en is túlment.
A mag nyomását már nem lehet visszafogni.
Végül megérkeztünk. 1 óra 23 perc 45 másodperc.
Robbanás.
Abban a pillanatban, amikor lerobban a fedlap a reaktorról, oxigén szökik be.
Reakcióba lép a hidrogénnel és a felhevült grafittal.
Ezzel teljessé válik a katasztrófa.
Gyatlov elvtárs!
Senki sem tudta akkor éjszaka a teremben,
hogy a leállítógomb detonátorként is tud működni.
Nem tudták, mert ezt nem osztották meg velük.
Legaszov elvtárs, a saját, Bécsben tett vallomásának mond ellent.
A vallomásom Bécsben hazugság volt.
Hazudtam a világnak.
Nemcsak én tartottam magamban ezt a titkot. Többen is voltunk.
Parancsot teljesítettünk.
A KGB-től és a Központi Bizottságtól érkezőt.
Most pedig 16 reaktor van a Szovjetunióban...
ugyanezzel a végzetes hibalehetőséggel.
Három még most is üzemel, kevesebb mint 20 kilométernyire Csernobiltól!
Legaszov professzor, ha ezzel azt akarja sugallni,
hogy a Szovjetunió bármilyen módon is felelős a történtekért,
akkor figyelmeztetem, nagyon veszélyes területre tévedt.
Már jártam veszélyes területen. Most is veszélyes területen vagyunk.
A titkaink és a hazugságaink miatt! Lényegében ezek határoznak meg minket.
Amikor az igazság sértő, akkor csak hazudunk és hazudunk,
amíg már arra sem emlékszünk, hogy miről,
de az igazság attól még ott van.
Minden elmondott hazugsággal az igazság adósai leszünk.
Előbb vagy utóbb meg kell fizetni az árát.
Így robbanhat fel egy RBMK reaktor is.
A hazugságok miatt.
Valerij Alekszejevics Legaszov.
Annak az Alekszej Legaszovnak a fia,
aki a Központi Bizottság Ideológiai Osztályának vezetője volt.
Tudja, mit csinált ott az apja?
Tudom.
Diákként maga vezető pozíciót töltött be a Komszomolban.
Az ifjú kommunistáknál. Így van?
- Úgyis tudja a... - Feleljen a kérdésre!
Igen.
A Kurcsatov Intézetben a Kommunista Párt titkára volt.
E pozíciójában akadályozta a zsidó tudósok előléptetését.
Igen.
Hogy jó színben tűnjön fel a Kreml hivatalnokai előtt.
Maga is egy közülünk, Legaszov.
Bármit megtehetek magával, amit csak akarok,
de leginkább azt szeretném, hogy tudja - én tudom.
Maga nem bátor.
Maga nem hősies.
Maga csak egy haldokló ember, aki megfeledkezett önmagáról.
Én tudom, hogy ki vagyok, és tudom, mit tettem.
Egy igazságos világban golyó járna a hazugságaimért,
de ezért nem. Az igazságért nem.
Tudósok és az ő okokhoz való ostoba ragaszkodásuk!
Amikor a golyó átüti a koponyáját, akkor mit számít már az oka?
Senkit sem fognak lelőni, Legaszov.
Az egész világ látta magát Bécsben.
Most már kellemetlen lenne kivégezni. És miért is tennénk?
Az Állam nem fogadja el a mai vallomását.
Nem osztjuk meg a sajtóval. El sem hangzott.
Nem.
Leéli azt, ami még hátravan magának.
De nem tudósként. Többé nem.
A beosztása és az irodája megmarad,
csak épp feladatok, tekintély és barátok nélkül.
Senki sem áll majd szóba magával. Senki sem hallgatja meg.
Mások, magánál kevésbé méltók...
fogják learatni a babért a munkájáért.
A maga öröksége immár az ő örökségük.
Eleget él még ahhoz, hogy ennek tanúja legyen.
Milyen szerepe volt a játszmában Scserbinának?
Semmilyen. Nem tudta, mit fogok mondani.
Milyen szerepe volt Komjuknak?
Semmilyen. Ő sem tudta.
Mindazok után, amit ma mondott és tett,
érdekes lenne, ha épp most kezdene el hazudozni.
Ekkora tapasztalattal úgyis felismerné a hazugságot, amint meghallja.
Soha többé nem találkozhat vagy beszélhet egyikükkel sem.
Soha többé nem beszélhet senkivel Csernobilról.
Olyan jelentéktelen lesz a magát körülvevő világ számára,
hogy amikor végül meghal,
nehéz lesz egyáltalán megtudni, hogy élt-e valaha.
És ha megtagadom?
Miért kéne olyasmi miatt aggódni, ami nem fog megtörténni?
"Miért kéne olyasmi miatt aggódni, ami nem fog megtörténni?"
Tökéletes. Ezt kéne a bankjegyeinkre nyomtatni.
Tudósnak lenni annyi, mint naivnak lenni.
Annyira az igazság keresésére koncentrálunk,
hogy elfelejtjük felmérni, mennyire kevesen szeretnék, hogy rátaláljunk,
de attól az igazság még ott van, akár látjuk, akár nem,
akár akarjuk látni, akár nem.
Az igazságot nem érdekli, mire van szükségünk, vagy mit akarunk.
Nem érdekli sem a kormányunk, sem az ideológiánk, sem a vallásunk.
Ott várakozik örök időkön át.
Végeredményben ez Csernobil ajándéka.
Ahol valaha féltem az igazság árától, most csak azt kérdezem:
Mi az ára a hazugságoknak?
VALERIJ LEGASZOV 1988. ÁPRILIS 26-ÁN, 51 ÉVES KORÁBAN VÉGZETT MAGÁVAL,
PONTOSAN KÉT ÉVVEL A CSERNOBILI ROBBANÁST KÖVETŐEN.
A LEGASZOV VISSZAEMLÉKEZÉSEIT TARTALMAZÓ FELVÉTELEK...
KÖRBEJÁRTAK A SZOVJET TUDOMÁNYOS KÖZÖSSÉG TAGJAI KÖZT.
ÖNGYILKOSSÁGA KÖVETKEZTÉBEN TÖBBÉ MÁR NEM LEHETETT SEMMIBE VENNI.
HALÁLÁT KÖVETŐEN A SZOVJET HIVATALNOKOK VÉGÜL ELISMERTÉK...
AZ RBMK ATOMREAKTOROK TERVEZÉSI HIÁNYOSSÁGAIT.
A REAKTOROKAT ÁTALAKÍTOTTÁK,
HOGY TÖBBÉ NE FORDULHASSON ELŐ EGY CSERNOBILI TÍPUSÚ BALESET.
LEGASZOV MELLETT TÖBB TUCAT TUDÓS ÁLLT,
AKIK FÁRADHATATLANUL DOLGOZTAK MELLETTE CSERNOBILBAN.
TÖBBEN FELSZÓLALTAK AZ ESEMÉNYEK HIVATALOS KOMMUNIKÁLÁSA ELLEN,
EZÉRT FELJELENTÉSSEL, LETARTÓZTATÁSSAL...
ÉS BEBÖRTÖNZÉSSEL KELLETT SZEMBENÉZNIÜK.
ULJANA KOMJUK KARAKTERÉT AZ Ő KÉPVISELETÜKRE TEREMTETTÜK MEG,
ÍGY TISZTELEGVE ELHIVATOTTSÁGUK, VALAMINT AZ IGAZSÁG ÉS AZ EMBERISÉG...
ÉRDEKÉBEN TETT SZOLGÁLATUK ELŐTT.
BORISZ SCSERBINA 1990. AUGUSZTUS 22-ÉN HUNYT EL,
NÉGY ÉVVEL ÉS NÉGY HÓNAPPAL AZT KÖVETŐEN, HOGY CSERNOBILBA KÜLDTÉK.
A CSERNOBILI KATASZTRÓFÁBAN BETÖLTÖTT SZEREPÜKÉRT...
VIKTOR BRJUHANOVOT, ANATOLIJ GYATLOVOT ÉS NYIKOLAJ FOMINT...
TÍZ ÉV MUNKATÁBORRA ÍTÉLTÉK.
SZABADULÁSÁT KÖVETŐEN NYIKOLAJ FOMIN VISSZATÉRT MUNKÁJÁHOZ...
A KALINYINI OROSZ ATOMERŐMŰBEN.
GYATLOV RADIOAKTIVITÁS OKOZTA BETEGSÉGBEN HALT MEG 1995-BEN,
64 ÉVES KORÁBAN.
VALERIJ KODEMCSUK HOLTTESTE SOSEM KERÜLT ELŐ.
ÖRÖKRE A 4-ES REAKTOR ROMJAI ALATT MARADT.
A TŰZOLTÓK RUHÁI AZÓTA IS A PRIPJATYI KÓRHÁZ ALAGSORÁBAN HEVERNEK.
MINDMÁIG VESZÉLYES MÉRTÉKBEN RADIOAKTÍVAK.
FÉRJE ÉS KISLÁNYA HALÁLÁT KÖVETŐEN...
LJUDMILA IGNATYENKO TÖBB AGYVÉRZÉST IS ELSZENVEDETT.
AZ ORVOSOK KÖZÖLTÉK VELE, HOGY TÖBBÉ NEM SZÜLETHET GYERMEKE.
TÉVEDTEK.
FIÁVAL ÉL KIJEVBEN.
A JELENTÉSEK ALAPJÁN A VASÚTI HÍDON ÁLLÓ SZEMTANÚK KÖZÜL...
MINDENKI ELHUNYT.
A HELYET AZÓTA A HALÁL HÍDJÁNAK NEVEZIK.
400 BÁNYÁSZ EGY HÓNAPON ÁT, NAPI 24 ÓRÁBAN DOLGOZOTT AZON,
HOGY MEGAKADÁLYOZZÁK A TELJES NUKLEÁRIS OLVADÁST.
BECSLÉSEK ALAPJÁN TÖBB MINT SZÁZAN NEGYVENÉVES KORUK ELŐTT HUNYTAK EL.
SZÉLES KÖRBEN TERJEDT EL AZ A HÍR, HOGY A HÁROM BÚVÁR,
AKIK A VÍZTARTÁLYOKAT LEENGEDTÉK, A MŰVELET SORÁN HŐSI HALÁLT HALTAK.
VALÓJÁBAN A KÓRHÁZI KEZELÉST KÖVETŐEN MINDHÁRMAN TÁVOZHATTAK.
KETTŐ KÖZÜLÜK MÉG MA IS ÉL.
TÖBB MINT 600 EZER EMBERT SOROZTAK BE, HOGY A KIÜRÍTETT ZÓNÁBAN DOLGOZZANAK.
A RADIOAKTIVITÁS OKOZTA BETEGSÉGEKRŐL...
ÉS HALÁLESETEKRŐL SZÓLÓ HÍREKKEL ELLENTÉTBEN,
A SZOVJET KORMÁNY NEM KÉSZÍTETT HIVATALOS DOKUMENTÁCIÓT SORSUKRÓL.
AZ UKRAJNAI ÉS FEHÉROROSZORSZÁGI...
KITELEPÍTÉSI ZÓNAKÉNT ISMERT TERÜLET...
VÉGÜL 2600 NÉGYZETKILOMÉTERNYI TERÜLETET FOGLALT MAGÁBAN.
MEGKÖZELÍTŐLEG 300 EZER LAKOS KÉNYSZERÜLT ELHAGYNI AZ OTTHONÁT.
AZT KÖZÖLTÉK VELÜK, HOGY CSAK IDEIGLENESEN.
ÁM A VISSZATÉRÉST TOVÁBBRA IS MEGTILTOTTÁK NEKIK.
A SZOVJETUNIÓ ELNÖKE MIHAIL GORBACSOV MARADT...
EGÉSZEN AZ ORSZÁG 1991-ES FELBOMLÁSÁIG.
2006-BAN AZT ÍRTA: "MEGLEHET, HOGY A CSERNOBILI NUKLEÁRIS OLVADÁS..."
"VOLT AZ IGAZI OKA A SZOVJETUNIÓ FELBOMLÁSÁNAK."
2017-RE KÉSZÜLT EL CSERNOBILBAN...
A BIZTONSÁG ÉRDEKÉBEN ÉPÍTETT ACÉLSZARKOFÁG.
A MUNKÁLATOK KÖZEL KÉTMILLIÁRD DOLLÁRBA KERÜLTEK.
SZÁZ ÉVRE TERVEZTÉK.
A ROBBANÁST KÖVETŐEN DRÁMAIAN MEGNÖVEKEDETT...
A RÁKOS MEGBETEGEDÉSEK SZÁMA UKRAJNÁBAN ÉS FEHÉROROSZORSZÁGBAN.
A LEGNAGYOBB EMELKEDÉS A GYEREKEK KÖRÉBEN VOLT TAPASZTALHATÓ.
A CSERNOBILHOZ KÖTHETŐ HALÁLESETEK VALÓS SZÁMÁT SOSEM TUDHATJUK MEG.
A LEGTÖBB BECSLÉS 4 EZER ÉS 93 EZER HALÁLESET KÖZÉ TESZI A SZÁMUKAT.
A HIVATALOS SZOVJET ÁLLÁSPONT SZERINTI...
31 HALÁLESET SZÁMA 1987 ÓTA VÁLTOZATLAN.
A KATASZTRÓFA MINDEN ELSZENVEDŐJÉNEK...
ÉS ÁLDOZATÁNAK EMLÉKÉRE.
Magyar szöveg: Lunczer Gábor